Referat af bestyrelsesmøde den 11. marts 2026 på Dusager


Dagsorden:

1. Godkendelse af referat fra den 17. februar
2. Opfølgning af sagslisten
3. Økonomi
4. Opdatering af GDPR 2026
5. TR-forum den 18. marts 
6. Generalforsamling 2026
7. Seniorfester
8. Hvervning
9. Landsklubben
10. Faglige sager og forhandlinger
11. Deltagernes runde
12. Eventuelt

Til mødet var der afbud fra Tobias Tolstrup, Gitte Bartholin deltog i stedet. 


AD1: Godkendelse af referat fra den 17. februar


Der var ingen kommentarer til referatet


AD2: Opfølgning af sagslisten


Se sagslisten bagerst i referatet.


AD3: Økonomi


[bookmark: _Hlk193956295]Anders Knudsen gennemgik den udsendte regnskabsstatus for afdelingens regnskab, gældende frem til 28. februar 2026, som viser følgende:
Indtægter kr. 456.686,05.
Udgifter kr. -363.397,66.

Regnskabsresultatet sammenlignes ikke med budget, da årets budget endnu ikke er godkendt på afdelingens generalforsamling.


Anders Knudsen
Revisorens bemærkning i regnskabet vedr. godkendelse af betalinger i de faglige klubber vil der blive fulgt op på efter generalforsamlingen.


Brian Emig
Afdelingen har en AMR, der er blevet virksomhedsoverdraget fra Ericsson, som Forbundet ikke vil godkende at der bliver udbetalt AMR-honorar til. Forbundet begrunder deres beslutning med, at der i et notat som Forbundet selv har lavet på medlemmets registrering i CMR, er skrevet at Ericsson har meldt sig ud af Dansk Industri og derfor ingen overenskomst har. Jeg har brugt en hel dag på af forsøge at overbevise Forbundet om at dette notat ikke er retvisende. Forbundet holder dog fast i deres beslutning.
Vil Tele Vest ekstraordinært udbetale et beløb svarende til AMR-honoraret til medlemmet.

Ovenstående blev diskuteret i bestyrelsen og det blev besluttet at Tele Vest udbetaler et beløb til medlemmet.
Anders Knudsen og Brian Emig varetager dette.


AD4: Opdatering af GDPR 2026


Mogens Jensen
Der har været en gennemgang af GDPR-årsrapporten, sammen med en repræsentant fra Forbundet. Der var nogle få steder hvor Tele Vest var i rødt, dette viser sig dog at være fordi der nogle systemmæssige udfordringer.


AD5: TR-forum den 18. marts


Indkaldelsen til mødet er udsendt.

Materialerne til mødet blev gennemgået, der var nogle få rettelser. Materialet er det der skal behandles på afdelingens ordinære generalforsamling.

Dagsorden og materialerne udsendes til mødedeltagerne i denne uge.


AD6: Generalforsamling 2026


Der er allerede nu nogle få der har tilmeldt sig til generalforsamlingen.


Materialerne til behandling på generalforsamlingen er stort set klar til at blive lagt på afdelingens hjemmeside.


AD7: Seniorfester


Ole Mølgaard Andersen
Der er PT. tilmeldt 79 deltagere til festen i marts og 121 deltagere til festen i april.


De praktiske detaljer til festerne er på plads.


AD8: Hvervning


Anders Knudsen
Den 5. marts var der en event i Slet, hvor vi fejrede at  bidraget til fritvalgslønkonto stiger til 10%. Der blev uddelt kagemand ved dette event.
På dagen blev der indmeldt 3 nye medlemmer og der er yderligere tre potentielt nye medlemmer der skal følge op på. 

Til alle afdelingens TR uden for Slet, er der udsendt mail om at de i de grupper hvor de er valgt, kan fejre at bidraget til fritvalgslønkonto stiger. Det er allerede et par stykker der har gjort. 


AD9: Landsklubben


Brian Emig
Det planlagte møde den 17. marts, i arbejdsgruppen der arbejder med at kigge på en fremtidig samarbejdsmodel  mellem Teleafdelingerne, er aflyst. Styregruppen vil  i stedet bruge dagen til at forberede oplæg, med baggrund i diskussionerne  på sidste møde, til det næste møde som afholdes den 8. april.


AD10: Faglige sager og forhandlinger


Ole Mølgaard Andersen
Det andet møde om lønregulering for 2026, er aftalt til den 17. marts.


AD11: Deltagernes runde


Carl Overgaard
Automobiludvalget i TDCnet er blevet vagt til live igen, efter at det har ligget i dvale i over et år.


Brian Emig
Jeg er blevet inviteret til at deltage i generalforsamlingen den 26. marts, i Faglig Klub Randers Djurs.


Norske Veritas har været på besøg i TDCnet og afholdt Audit. Auditten gav anledning til enkelte bemærkninger.


Mogens Jensen
Den 19. marts afholdes der en dag på kontoret, for fem nyvalgte TR/AMR.


På sidste bestyrelsesmøde i TDC Pensionskasse, blev det besluttet at bliver udloddet 68 millioner kroner til medlemmerne, fra kassens overdækning. Pengene kommer til udbetaling den 1. april.


Den 12. marts afholder TDC Pensionskasse medlemsmøde i Slet. På mødet får de kandidater, der er opstillet til valg til til pensionskassens bestyrelse, mulighed for at præsenterer sig selv for de fremmødte medlemmer.


Gitte Bartholin
Der er gang i valg af TR/TR-suppleanter i flere grupper i Erhverv.


AD12: Eventuelt


Der skal kigges på en sommerferieplan for bemanding af afdelingskontoret.
Ole Mølgaard Andersen varetager dette.


Referent
Ole Mølgaard Andersen

	Generalforsamling 2026
	
	
	MJ/BE
	
	22/8 2025

	Betalinger i de faglige klubber
	
	
	AK

	Kontor bemanding i påsken

	Sommerferieplan
	
	
	OMA
	
	11/3 2026
	
	











